Tous viennent volontiers nous entendre, tous vniuersellement disent qu’ils ont enuie d’aller au Ciel, & qu’ils redoutent ces braises ardentes de l’enfer : ils n’ont quasi rien à nous répliquer, nous souhaitterions quelquesfois qu’ils proposassent plus de doutes, ce qui nous donneroit tousiours plus d’occasiõ de leur déchiffrer par le menu nos saincts Mysteres.  En vérité les Commandements de Dieu sont tres iustes & tres raisonnables, & ceux là doiuent estre moins qu’hommes qui y trouuent à redire, car nos Hurons qui n’ont encor que la lumiere naturelle, les ont trouué si beaux, & si conformes à la raison, qu’apres en auoir ouy l’explication, ils disoient par admiration {{lang|wya|''ca chia atiȣain aa arrihȣaa''}}, certes voila des affaires d’importance, & dignes d’estre proposées dans des conseils, ils disent la verité, ils ne disent rien hors de propos, nous n’auons iamais entendu de tels discours. Entre autres choses qui leur ont fait auoüer la vérité d’vn Dieu, Createur, Gouuerneur & Conseruateur de toutes choses, fut l’exemple que ie leur apportay de l’enfant cõçeu dans le ventre de la mère. Car qui est-ce, disois-je, sinõ Dieu, qui organise le corps de cet enfant, qui d’vne mesme matiere
<references/>
Brébeuf - Relation de ce qui s’est passé dans le pays des Hurons en l’année 1636.djvu/8